**Ministru kabineta noteikumu**

**“Kārtība, kādā ziņo par sprāgstvielu prekursoriem”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Kārtība, kādā ziņo par sprāgstvielu prekursoriem” mērķis ir atbilstoši Eiropas Parlamenta un Padomes 2019. gada 20. jūnija Regulas (ES) Nr. [2019/1148](http://eur-lex.europa.eu/eli/reg/2013/98/oj/?locale=LV) par sprāgstvielu prekursoru tirdzniecību un lietošanu, ar ko groza Regulu (EK) Nr. 1907/2006 un atceļ Regulu (ES) Nr. 98/2013, prasībām nodrošināt atbilstošu ziņošanas kārtību par darbībām ar sprāgstvielu prekursoriem.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Eiropas Parlamenta un Padomes 2019. gada 20. jūnija Regula (ES) Nr. [2019/1148](http://eur-lex.europa.eu/eli/reg/2013/98/oj/?locale=LV) par sprāgstvielu prekursoru tirdzniecību un lietošanu, ar ko groza Regulu (EK) Nr. 1907/2006 un atceļ Regulu (ES) Nr. 98/2013. 2. Likums “Grozījumi Valsts drošības iestāžu likumā”. Stājās spēkā 2019. gada 1. janvārī. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Līdz šim sprāgstvielu prekursoru tirdzniecību un lietošana bija atrunāta Eiropas Parlamenta un Padomes 2013. gada 15. janvāra Regulā (ES) Nr. [98/2013](http://eur-lex.europa.eu/eli/reg/2013/98/oj/?locale=LV) par sprāgstvielu prekursoru tirdzniecību un lietošanu. 2019. gada 20. jūnijā tika pieņemta jauna Eiropas Parlamenta un Padomes 2019. gada 20. jūnija Regula (ES) Nr. [2019/1148](http://eur-lex.europa.eu/eli/reg/2013/98/oj/?locale=LV) par sprāgstvielu prekursoru tirdzniecību un lietošanu, ar ko groza Regulu (EK) Nr. 1907/2006 un atceļ Regulu (ES) Nr. 98/2013 (turpmāk – Regula Nr. 2019/1148), kura ar 2021.gada 1.februāri aizstās Eiropas Parlamenta un Padomes 2013. gada 15. janvāra Regulu (ES) Nr. [98/2013](http://eur-lex.europa.eu/eli/reg/2013/98/oj/?locale=LV) par sprāgstvielu prekursoru tirdzniecību un lietošanu. Šobrīd ziņošanu darbībām par sprāgstvielu prekursoriem nosaka Ministru kabineta 2015. gada 3. marta noteikumi Nr. 110 “Kārtība, kādā ziņo par sprāgstvielu prekursoriem”, kuri bija izstrādāti, lai nodrošinātu Eiropas Parlamenta un Padomes 2013. gada 15. janvāra Regulā (ES) Nr. [98/2013](http://eur-lex.europa.eu/eli/reg/2013/98/oj/?locale=LV) par sprāgstvielu prekursoru tirdzniecību un lietošanu (turpmāk – Regula Nr. 98/2013) noteikto prasību īstenošanu. Regula Nr.2019/1148 reglamentē sprāgstvielu prekursoru tirdzniecību un lietošanu un pēc savas būtības satur Regulai Nr.98/2013 līdzīgu regulējumu, taču tās normas nosaka papildus prasības un precizē Regulā Nr. 98/2013 noteikto.Ņemot vērā iepriekš minēto, Valsts drošības dienests ir izstrādājis projektu, lai nodrošinātu Regulas Nr. 2019/1148 prasību attiecībā uz kontaktpunkta ziņošanai par aizdomīgiem darījumiem ar sprāgstvielu prekursoriem un to pazušanas vai zādzības gadījumiem izveidošanu izpildi.Izvērtējot nepieciešamo grozījumu apjomu, tika secināts, ka būtu jāveic grozījumi Ministru kabineta 2015. gada 3. marta noteikumu Nr. 110 “Kārtība, kādā ziņo par sprāgstvielu prekursoriem” katrā punktā, līdz ar to tika izstrādāts jauns Ministru kabineta noteikumu projekts “Kārtība, kādā ziņo par sprāgstvielu prekursoriem” (turpmāk – Projekts).Regulas Nr. 2019/1148 9. panta 3. punkts nosaka, ka katra dalībvalsts izveido vienu vai vairākus valsts kontaktpunktus ziņošanai par aizdomīgiem darījumiem un būtiskiem pazušanas gadījumiem un zādzībām, precīzi norādot to tālruņa numuru un e-pasta adresi, kā arī tīmekļa veidlapu vai jebkuru citu efektīvu rīku. Savukārt minētā panta 4. punktā ir noteikts, ka ekonomikas dalībnieki un tiešsaistes tirdzniecības vietas drīkst atteikt aizdomīgu darījumu. Tās ziņo par aizdomīgo darījumu vai aizdomīga darījuma mēģinājumu 24 stundu laikā, kopš konstatēts, ka tas ir aizdomīgs. Turklāt minētā panta 5. punkts paredz, ka ekonomikas dalībnieki un profesionāli lietotāji ziņo par būtiskiem reglamentētu sprāgstvielu prekursoru pazušanas gadījumiem un zādzībām 24 stundu laikā, kopš tas konstatēts, ziņojumu sniedzot tās dalībvalsts valsts kontaktpunktam, kurā pazušanas gadījums vai zādzība notikusi. Ņemot vērā minēto, projektā attiecīgi paredz, ka par sprāgstvielu prekursoru aizdomīgiem darījumiem, pazušanas gadījumiem un zādzībām ziņo ne tikai ekonomikas dalībnieks, bet attiecīgi arī tiešsaistes tirdzniecības vietas un profesionāli lietotāji. Vienlaikus, ņemot vērā administratīvo pārkāpumu dekodifikāciju, administratīvā atbildība par projektā ietverto pienākumu (ziņošana par sprāgstvielu prekursoru aizdomīgiem darījumiem, pazušanas gadījumiem un zādzībām) nepildīšanu no 2020. gada 1. jūlija (kad spēkā stāsies Administratīvo sodu likums par pārkāpumiem pārvaldes, sabiedriskās kārtības un valsts valodas lietošanas jomā un spēku zaudēs Latvijas Administratīvo pārkāpumu kodekss) būs noteikta Administratīvo sodu likuma par pārkāpumiem pārvaldes, sabiedriskās kārtības un valsts valodas lietošanas jomā 3. pantā.Projektā ir precizēta informācija par Latvijas kontaktpunkta nosaukumu, kā arī precizēta kontaktpunkta kontaktinformāciju. Jānorāda, ka saskaņā ar grozījumiem Valsts drošības iestāžu likumā, kas stājās spēkā 2019. gada 1. janvārī, Drošības policijas nosaukums tika mainīts uz – Valsts drošības dienests, kā arī ir notikušas izmaiņas kontaktinformācijā.  |
| 3. | Projekta izstrādē iesaistītās institūcijas | Valsts drošības dienests, Iekšlietu ministrija. |
| 4. | Cita informācija | Nav. |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz atsevišķu personu loku, kuri saistīti ar sprāgstvielu prekursoru tirdzniecību un lietošanu. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |
|  |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Nepieciešamie saistītie tiesību aktu projekti | Nav  |
| Atbildīgā institūcija | Iekšlietu ministrija. |
| Cita informācija | Ar Projekta spēkā stāšanās datumu spēku zaudēs Ministru kabineta 2015. gada 3. marta noteikumi Nr. 110 “Kārtība, kādā ziņo par sprāgstvielu prekursoriem”. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts atbilst saistībām pret Eiropas Savienību. |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |

|  |
| --- |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2019. gada 20. jūnija Regula (ES) Nr. [2019/1148](http://eur-lex.europa.eu/eli/reg/2013/98/oj/?locale=LV) par sprāgstvielu prekursoru tirdzniecību un lietošanu, ar ko groza Regulu (EK) Nr. 1907/2006 un atceļ Regulu (ES) Nr. 98/2013 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas [2019/1148](http://eur-lex.europa.eu/eli/reg/2013/98/oj/?locale=LV)9. panta 3. punkts | 3. punkts  | Regulas Nr. 2019/1148 9. panta 3. punkta īstenošana tiks nodrošināta pilnībā | Projekts nesatur stingrākas prasības nekā attiecīgais ES tiesību akts. |
| Regulas [2019/1148](http://eur-lex.europa.eu/eli/reg/2013/98/oj/?locale=LV)9.panta 4.punkts |  4.punkts | Regulas Nr. 2019/1148 9. panta 4. punkta īstenošana tiks nodrošināta pilnībā | Projekts nesatur stingrākas prasības nekā attiecīgais ES tiesību akts. |
| Regulas [2019/1148](http://eur-lex.europa.eu/eli/reg/2013/98/oj/?locale=LV)9 panta 5. punkts | 4. punkts | Regulas Nr. 2019/1148 9. panta 5. punkta īstenošana tiks nodrošināta pilnībā | Projekts nesatur stingrākas prasības nekā attiecīgais ES tiesību akts. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāropolitiku) projektiem | Projekts šo jomu neskar |
| Cita informācija | Latvijas Republikai jānodrošina Regulas Nr. 2019/1148 izpilde sākot ar 2020. gada 1.februāri. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei.** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts ievietots Iekšlietu ministrijas mājaslapā sadaļā “Sabiedrības līdzdalība”.  |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts drošības dienests  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošu institūciju likvidācija vai reorganizācija nebūs nepieciešama.Projekta izpilde notiks esošo pārvaldes funkciju ietvaros. |
| 3. | Cita informācija | Nav. |

Iekšlietu ministrs S. Ģirģens

Vīza: valsts sekretārs D. Trofimovs

18.06.2020.

1363

67209206, juristi@vdd.gov.lv